কৈমারী ইউনিয়ন

কৈমারী ইউনিয়ন বাংলাদেশের রংপুর বিভাগের নীলফামারী জেলার জলঢাকা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড হল ৫৫.৭৩.৩৬.৫১।

 ইতিহাস 
কৈমারীর নামকরণ ইতিহাস অতিপ্রাচীন ইতিহাস। কেউ কেউ বলে এই এলাকায় প্রচুর পরিমানে দেশি কৈ মাছ পাওয়া যায় বলে এর নাম হয়েছে কৈমারী। সঠিক ইতিহাস থেকে জানা যায় যে কৈমারীর পূবনাম ছিল মন্জুরনগড়।

 ভৌগোলিক অবস্থান ও আয়তন 
জলঢাকা উপজেলা সদর হতে দক্ষিণ দিকে অবস্থিত এ ইউনিয়নের মোট আয়তন ৩৪.৬ বর্গকিলোমিটার। এর উত্তর সীমানা জলঢাকা পৌরসভা ও শৌলমারী ইউনিয়নের সাথে, পূর্ব সীমানা লালমনিরহাট জেলার কালীগঞ্জ উপজেলার সাথে, দক্ষিণ সীমানা কিশোরগঞ্জ উপজেলার সাথে এবং পশ্চিম সীমানা খুটামারা ইউনিয়নের সাথে। ইউনিয়নের পূর্ব দিক দিয়ে তিস্তা নদী প্রবাহিত হয়েছে।

 প্রশাসনিক এলাকা 
কৈমারী ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
১নং  ওয়ার্ড: চেংমারী।
২নং ওয়ার্ড: বিন্যাকুরি ।
৩নং ওয়ার্ড: গাবরোল।
৪নং ওয়ার্ড: বালাপাড়া।
৫নং ওয়ার্ড: কৈমারী সদর।
৬নং ওয়ার্ড: মৌয়ামারী।
৭নং ওয়ার্ড: তালুকবদি।
৮নং ওয়ার্ড: মৌজাশৌলমারী।
৯নং ওয়ার্ড: হারাগাছ বানপাড়া।

 জনসংখ্যা 
২০২২ সালের আদমশুমারি অনুযায়ী কৈমারী ইউনিয়নের মোট জনসংখ্যা ছিল ৪০৩৩৭ জন, যার মধ্যে পুরুষ হল ২০০৩৯ জন এবং নারী হল ২০৩১৮ জন।

 শিক্ষা ও সংস্কৃতি 
কৈমারী ইউনিয়নের গড় সাক্ষরতা হার ৪৭.৪%। তার মধ্যে নারী শিক্ষার হার ৪৩.৫% এবং পুরুষ শিক্ষার হার ৫০.৬%। এখানকার গুরুত্বপূর্ণ শিক্ষা প্রতিষ্ঠানের মধ্যেঃবালাপাড়া বালিকা উচ্চ মাধ্যমিক বিদ্যালয়, বালাপাড়া দারুস সালাম দাখিল মাদ্রাসা, কৈমারি স্কুল অ্যান্ড কলেজ, বিন্যাকুরি বি:সি সরকার উচ্চ বিদ্যালয়, বালাপাড়া উচ্চ বিদ্যালয়, কৈমারী আলিম মাদ্রাসা, নিউ মডেল বালিকা উচ্চ বিদ্যালয়, মৌজাশৌলমারী বালিকা দাখিল মাদ্রাসা, তালুকবদি উচ্চ বিদ্যালয়, গাবরোল তহশিলদারপাড়া উচ্চ বিদ্যালয়,
কৈমারী জামেয়া দারুল উলুম ক্বাওমী হাফিজিয়া মাদ্রাসা  ও এতিমখানা। 
স্নাতক :কৈমারী ডিগ্রী কলেজ(প্রস্তাবিত)।
কৈমারী টেক্সটাইল কলেজ(প্রস্তাবিত)

সংস্কৃতি: ভাটিয়ালি গান,যারী গান, পালাগান,ভাওয়াইয়া গান।

গুরুত্বপূর্ণ ব্যক্তি: মীম মিজান নামক একজন তরুণ ও উদীয়মান লেখক কৈমারীর মৌয়ামারী গ্রামে জন্মগ্রহণ করেছেন। বর্তমানে তিনি দেশ-বিদেশের বাংলা পত্র-পত্রিকায় বাংলাতে কবিতা, ছোটগল্প, প্রবন্ধ, অনুবাদ ইত্যাদি লিখে যাচ্ছেন।

 অর্থনীতি ও যোগাযোগ 
কৈমারী ইউনিয়নের অর্থনীতি মূলত কৃষি নির্ভর।
তাছাড়াও ছোট বড় শিল্পকারখানা এ অঞ্চলের মানুষের জীবিকার উৎস হল কৃষি নির্ভর ।রংপুর থেকে ৩০ কি:মি: উত্তরে অবস্থিত। সিএনজি বা বাস যোগে আসা যায়।এই অঞ্চলে ইঞ্জিন চালিত ভ্যান গাড়ি ও চলে।এই এলাকায় মাঝারী কিছু পোশাক উৎপাদনকারী শিল্পকারখানা গড়ে উঠেছে যা সরাসরি চায়নায় রপ্তানি করা হয়। হাট বাজার  সমূহঃ
১ বড়ঘাট বাজার 
২ কৈমারী বাজার 
৩ রথের বাজার 
৪ বালা পাড়া বাজার 
৫ বিন্যাকুরী বাজার ৬.টগরার ডাঙ্গা বাজার ৭.টেক্কার মোড় বাজার ৮.কান্তেশ্বর খোলান বাজার ৯.দুর্গার বাজার ১০.খামাত কাছারী বাজার ১১.নলঝুরী বাজার ১২.বানপাড়া বাজার 

 তথ্যসূত্র 

বহিঃসংযোগ
 ইউনিয়ন তথ্য বাতায়ন 

বিষয়শ্রেণী:জলঢাকা উপজেলার ইউনিয়ন